„ Undanfarið þá hef ég verið að skoða hreyfingar markvarða betur og þá sérstaklega í aukaspyrnum . Ég hef verið að skoða hvort þeir hreyfa sig fyrir spyrnuna eða ekki en líka hvernig þeir staðsetja sig og vegginn , “ sagði Lione Messi í viðtali við LaLiga í tilefni af 90 ára afmæli deildarinnar . „ Það er rétt að ég er að skoða þetta meira en áður . Allt snýst þetta þó um vinnusemi og æfingar . Ég hef verið að bæta mínar spyrnur með meiri æfingu , “ sagði Messi . Messi er markahæsti leikmaður spænsku deildarinnar frá upphafi með 432 mörk . „ Það er mjög sérstækt fyrir mig að vera markahæsti leikmaður sögunnar . Ef ég segi alveg eins og er þá er það líklega besta metið sem ég á , “ sagði Messi . „ Í hvert skiptið sem ég fer út á völlinn í dag þá hugsa ég minna um mörk og meira um leikinn sjálfan , “ sagði Messi sem viðurkennir smá erfiðleika í byrjun ferilsins . „ Fyrstu árin þá var það erfitt fyrir mig að skora mörk . Annaðhvort klikkaði ég á færum eða að heppnin var ekki með mér , “ sagði Messi og rifjar upp að Samuel Eto'o hafi þá stappað stálinu í hann . Samuel Eto'o spáði því að flóðgáturnar myndu opnast : „ Af því að þú ert að fá fullt af færum sem þú ert ekki að klára , “ segir Messi að Eto'o hafi sagt við sig . „ Einn dag fór þetta að smella hjá mér og boltinn fór að fara í markið , “ sagði Messi og það er óhætt að segja að hann hafi hætt að skora síðan .